Paul Auvray

Paul AUVRAY (naskiĝinta la  je Périers, mortinta la  en Parizoregistro de la forpasintoj, data.gouv.fr, Insee, 1977 [Acte de décès n° 43 - État-civil de Paris 6e - Fichier des personnes décédées]) estis franca pastro romkatolika, fakulo biblia kaj hebreisto.

Vivo

Inter 1949 kaj 1954 li reiris al Montsoult antaŭ daŭre estadi Parize aktivante ĝis 1969. Krom ekzegezo kaj lingviko li plenumis ankaŭ diversajn organizajn taskojn por la Neri-anoj (ekz. en 1946 de ĝenerala inspektoro kaj en 1949 de ĝenerala sekretario).

Apud la bibliaĵoj li esploradis ankaŭ pri la histoiro de la Neri-movado dum la 17-a jarcento.Les lettres du Père Charles de Condren et Richard Simon, Parizo 1943, kun André Jouffrey; Étude bio-bibliographique avec des textes inédits, Parizo 1974.  La grava tradukprojekto Bible de Jérusalem ŝuldas ankaŭ al li kontribuaĵojn. La priizraelajn esplorojn de la italo Giuseppe Ricciotti (Parizo 1939) li konatigis en Franclando tradukinte. Pri la profeto Jesaja li publikigis kaj didaktike novmaniere (kun ĝis tiam nekonataj kurteco kaj precizeco) enkondukis en la hebrean de la Biblio (Une initiation à l'hébreu biblique, Parizo 1955; L'hébreu biblique, Parizo 1962). En 1964 aperis dua eldono de la unua verko kun komentitaj bibliaj tekstoj kaj utilega vortaro (Initiation à l'hébreu biblique - précis de grammaire - textes expliqués - vocabulaire, Desclée, Parizo 1964). De ĝi kreis la jezuito kaj esperantisto Peter Knauer altvaloran germanan tradukon (dua eldono, Paderborn 1999).

Interesigis lin ankaŭ temoj psikologiaj, nekristanaj religioj, numismatiko, la impresionismo kaj fiziologio. Por la kulturo de sia hejmregiono Manche li ĝismorte ardis. Antaŭmorte li sole pilgrimis al la Sankta Lando.

Literaturo
Jean-François Hamel: Dictionnaire des personnages remarquables de la Manche, volumo 2 (=Inédits & Introuvables), 2002
Communauté de l'Oratoire de France (eld.): Paul Auvray, prêtre de l'Oratoire, Parizo 1978 
artikolo ĉe wikimanche.fr
Notoj

kategorio:Francaj teologoj
kategorio:Romkatolikaj pastroj
kategorio:Francaj hebreistoj
kategorio:Naskiĝintoj en 1904
kategorio:Mortintoj en Parizo
kategorio:Mortintoj en 1977
kategorio:Profesoroj